b'\n_START_ARTICLE_\nAnica in grozovite\xc5\xbe\n_START_SECTION_\nVsebina\n_START_PARAGRAPH_\nAni\xc4\x8dini star\xc5\xa1i so se nekega dne odpravili na koncert, sestri Anica in Mojca pa sta ostali sami doma. Mojca je \xc5\xbeelela prirediti zabaven ve\xc4\x8der. Z Anico naj bi gledali grozljivko, ki jima je bila sicer prepovedana, zraven pa jedli sladoled in \xc4\x8dips, kljub temu, da jima je mama pripravila gola\xc5\xbeevo juho. Anica se ob gledanju grozljivke ni prav ni\xc4\x8d zabavala. Vedno bolj jo je bilo strah, za name\xc4\x8dek je zmanjkalo \xc5\xa1e elektrike. To je prestra\xc5\xa1ilo tudi Mojco. Nenadoma je zunaj mo\xc4\x8dno zaropotalo in \xc4\x8deprav je lu\xc4\x8d zopet zasvetila, sta se dekleti tako prestra\xc5\xa1ili, da sta se skrili pod mizo. V tistem trenutku je Anica prvi\xc4\x8d za\xc4\x8dutila sestrsko vez, saj sta bili sami ter prepu\xc5\xa1\xc4\x8deni druga drugi. Pri vratih je odjeknil zvonec in Anica je zagledala mo\xc5\xa1kega oble\xc4\x8denega v \xc4\x8drno, s \xc4\x8drno masko na glavi. Posumili sta na vlom, ter nemudoma poklicali policijo, medtem pa v strahu za svoje \xc5\xbeivljenje druga drugi povedali, da se imata radi ter da sta veseli, da sta sestri. Policisti so ju pomirili, saj so kmalu videli da ni \xc5\xa1lo za ni\xc4\x8d resnega. Ugotovili so, da je bila \xcb\x9dmo\xc5\xbe v \xc4\x8drnem\xcb\x9d le senca Ani\xc4\x8dine babice, ki jo je skrbelo za svoji vnukinji. V tistem trenutku sta se vrnila tudi star\xc5\xa1a. Ko sta izvedela, kaj se je dogajalo med njuno odsotnostjo, se je mama razjezila na obe, \xc5\xa1e posebej na Mojco, saj od nje ni pri\xc4\x8dakovala, da bo po\xc4\x8dela stvari, ki so ji bile prepovedane. Anica se je postavila sestri v bran in povedala, da se je kljub vsemu ob njej po\xc4\x8dutila varno.\n_START_SECTION_\nPredstavitev glavnega literarnega lika\n_START_PARAGRAPH_\n\xc5\xbde naslov knjige nam pove, da je glavna literarna oseba navihana, vztrajna, odlo\xc4\x8dna ter predvsem trmasta Anica Pivnik. Stara je osem let in hodi v drugi razred. \xc5\xbdivi s star\xc5\xa1i in starej\xc5\xa1o sestro Mojco. Je zelo izvirna, domiselna in iznajdljiva. Mnogi pravijo, da sta si s sestro tako podobni, da \xc4\x8dlovek ne bi mogel zgre\xc5\xa1iti, da sta sestri, vendar Anica misli ravno nasprotno.\n_START_SECTION_\nAnaliza knjige\n_START_PARAGRAPH_\nAnica in grozovite\xc5\xbe (2004) je sodobna otro\xc5\xa1ka pravljica, namenjena otrokom od osmega do dvanajstega leta._NEWLINE_V zgodbi se prepletajo motivi prijateljstva, strahu, graditve odnosov, slabe samopodobe itd._NEWLINE_Knjiga je napisana z veliko dialogi._NEWLINE_Dogajalni prostor: Pri Anici doma._NEWLINE_Dogajalni \xc4\x8das: Sedanjost._NEWLINE_Zasnova zgodbe je opisovanje odnosa med Anico in njeno sestro Mojco ter odhod njunih star\xc5\xa1ev._NEWLINE_Zaplet se za\xc4\x8dne, ko se ob gledanju grozljivke v hi\xc5\xa1i za\xc4\x8dnejo dogajati \xc4\x8dudne stvari, deklici pa sta vedno bolj prestra\xc5\xa1eni._NEWLINE_Vrh se zgodi, ko Anica zagleda mo\xc5\xa1kega s prikritim obrazom, oble\xc4\x8denega v \xc4\x8drno. Obe sta prestra\xc5\xa1eni, a druga drugi stojita ob strani._NEWLINE_Razplet zgodbe se zgodi, ko pridrvijo policisti, dekleti pa izvesta, da je bila  \xc2\xbbmo\xc5\xbe v \xc4\x8drnem\xc2\xab\xc2\xa0njuna babica._NEWLINE_Razsnova zgodbe je prihod star\xc5\xa1ev, odnos med sestrama pa se izbolj\xc5\xa1a.'